Õhtul, kui magama minna, on temperatuur majas enim 11 ning hommikul kukub 7-8-le kraadile. Kas kujutaksite  elu ette nii kõledas majas? Inimesed lõdisevad, soojustavad põrandaid paksude vaipadega ja ostavad radiaatoreid (see on hetkel üks Brisbane`i popim kaup). Kellel on, see keerab suvise õhukonditsioneeri sooja peale. Et viimased tekitavad meeletud elektriarved, siis üritatakse balanseerida vähem ja rohkemkulukate soojavahenditega. Need üksikud õnnelikud, kel on kodus kamin või tulease, saavad nüüd ometi elus tuld nautida (suved on tuletegemiseks kindlasti liiga palavad).